Իրանի ազգային հաւաքականի գլխաւոր մարզիչ Քարլոս Քէյրոշ ինք առաջարկած է Մարգար Աղաճանեանի թեկնածութիւնը՝ որպէս գլխաւոր մարզիչի օգնական: Անոնք ծանօթացած են պանդոկի մը մէջ, ուր երկուքին խումբերն ալ ուսումնամարզական հաւաքի մը համար իջեւանած էին: Անոնց ծանօթութիւնը յետագային վերածուած է վստահելի ընկերութեան, ճակատագրական դարձած է Աղաճանեանին համար, քանի որ լիովին փոխուած է անոր գործունէութեան ընթացքը: Աղաճանեան Քէյրոշին Իրանի ազգային հաւաքականին համար քանի մը ֆութպոլիստի անուն առաջարկած է, եւ այդ ֆութպոլիստները այժմ առանցքային են Իրանի հաւաքականին համար: Ան համաձայնած է գլխաւոր մարզիչին օգնականը ըլլալ, քանի որ ըսած է, թէ շատ բան սորված է Քէյրոշէն: